High by the Beach

High by the Beach הוא סינגל שהוקלט על ידי הזמרת-יוצרת האמריקאית לנה דל ריי, מתוך אלבום האולפן הרביעי שלה, Honeymoon. השיר יצא לאור ב-10 באוגוסט 2015, כסינגל הראשון מתוך האלבום.

השיר הגיע למקום הרביעי במדיה פורסט, וה-51 במצעד הבילבורד הוט 100.

רקע וכתיבה 
השיר נכתב והופק על ידי לנה דל ריי, ריק נואלס וקירון מנזיס. השיר זכה לביקורות חיוביות ולהוקרות ממבקרי המוזיקה ואף דורג על ידי מגזין טיים כ-"קליפ הפופ הטוב ביותר של שנת 2015". בנוסף לכך, פיצ'פורק כללו את הקליפ ברשימת עשרת הקליפים הטובים ביותר של אותה השנה.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.

וידאו קליפ 
הווידאו קליפ המלא שצולם עבור השיר בוים על ידי ג'ייק נאוה ופורסם ב-13 באוגוסט 2015, שלושה ימים לאחר יציאתו כסינגל. בתחילת הקליפ, ניתן לראות בניין יוקרתי על שפת הים, ולאחר מכן את דל ריי. בסוף הקליפ, משתמשת דל ריי ברובה במטרה לפוצץ מסוק אשר מתחקה אחר צעדיה.

נכון לאפריל 2020, מונה הצפיות של הקליפ עומד על למעלה מ-110 מיליון צפיות.

מיקומי שיא

נתוני מכירות

היסטוריית יציאות לאור

קישורים חיצוניים

הערות שוליים 

שירי לנה דל ריי
שירים באנגלית
שירים שנכתבו על ידי לנה דל ריי
שירים שנכתבו על ידי ריק נואלס
וידאו קליפים שבוימו על ידי ג'ייק נאוה
שירים על חופים
שירים על סמים
שירי לפידים
בלדות פופ
סינגלים בהוצאת יוניברסל מיוזיק גרופ
סינגלים בהוצאת אינטרסקופ רקורדס
סינגלים בהוצאת פולידור רקורדס